Case ID: 1228460
Sentence 0: Bakı Apellyasiya Məhkəməsi Mülki kolegiyasının (hakimlər – Məmməd Məmmədov - sədrlik edən və məruzəçi, Elşad Şamayev, Şeyda Məhərrəmova) xx xxxxxx 2019-cu il tarixli qətnaməsi iləiddiaçı ləğv prosesində olan Qapalı Səhmdar Cəmiyyəti “Bank Standard” Kommersiya Bankının apelyasiya şikayəti təmin edilməmiş, Cavabdeh apelyasiya şikayəti qismən təmin edilmiş, Bakı şəhəri Nəsimi Rayon Məhkəməsinin xx xxxxxxxx 2019-cu il tarixli qətnamə qismən, yəni “ipoteka predmetinin satışından əldə olunacaq vəsait borcun ödənilməsinə kifayət etmədikdə tutmanın cavabdehin digər əmlaklarına yönəldilməsi” hissədə ləğv edilmiş, həmin hissədə iddia rədd edilmiş, qətnamə qalan hissədə dəyişdirilmədən saxlanılmışdır.İşin halları: İddia ərizəsi ilə Nəsimi Rayon Məhkəməsinə müraciət etmiş iddiaçı Bank, onunla cavabdeh arasında bağlanmış xx.xx.2014-cü il tarixli 1xx/xx/89118/14 saylı “Kredit müqaviləsinə” əsasən cavabdehdən onun xeyrinə əsas borcun əvəzi olaraq 318.094,11 ABŞ dolları, kreditdən istifadəyə görə hesablanmış faizlərin ödənilməsi məqsədilə 52439,46 ABŞ dolları, ödənişin gecikdirilməsinə görə tətbiq edilmiş cərimənin (dəbbə pulunun) ödənilməsi məqsədilə 475,39 ABŞ dolları, gecikdirilmiş vaxt üçün hesablanmış faiz borcunun ödənilməsi məqsədilə 26773,08 ABŞ dolları, ümumilikdə 397782,04 ABŞ dolları məbləğində pulun, 30 (otuz) manat məhkəmə üçün və 30 manat ipotekanın qeydə alınması üçün ödənilmiş, cəmi 60 manat məbləğində dövlət rüsumunun əvəzinin hesablanmaqla tutulması, ipoteka predmetinin ilkin satış qiymətinin 640000 manat məbləğində müəyyən edilməklə cavabdehdən tutulmalı olan məbləğin Bank qarşısında ipoteka ilə yüklü edilmiş ünvan 1 ünvanında yerləşən 213,1 kv.m ümumi sahədən ibarət olan qeyri-yaşayış sahəsinə (bundan sonra – qeyri-yaşayış sahəsi) yönəldilməsi, qeyri-yaşayış sahəsinin açıq hərracdan satılması, satışından əldə olunan vəsait hesabına Bank qarşısında olan borc tam ödənmədikdə, cavabdehin adına olan digər əmlaklarına yönəldilməsi, qeyri-yaşayış sahəsinə tutma yönəldildikdən və o satıldıqdan sonra ipoteka qoyan Cavabdeh qeyri-yaşayış sahəsini ən geci bir ay ərzində tərk etmədikdə və çıxmadıqda həmin şəxsin qeyri-yaşayış sahəsindən məcburi qaydada çıxarılması barədə qətnamə qəbul edilməsini xahiş etmişdir.